# Barcsay Jenő

### A Wikipédiából, a szabad lexikonból.

Barcsay Jenő (Katona, 1900. január 14. – Budapest, 1988. április 2.) magyar festő, grafikus,

## [szerkesztés] Élete

Erdélyi fejedelmi család leszármazottja. Már gyerekkorában érdeklődést mutatott a művészetek iránt. Zenésznek készült, közben rajzolt, akvarelleket készített és gipszfigurákat másolt. Egy jómódú erdélyi úr fedezte fel benne a tehetséget és vállalta a taníttatás költségeit. 1919-ben Magyarországra jött. Még abban az évben beíratkozott Magyar Képzőművészeti Főiskolába, ahol 1924-ben végzett. Mesterei Vaszary János és Rudnay Gyula voltak. 1926–ban, mint ösztöndíjas Párizsba utazott, ahol megismerkedett a kubizmussal. 1929-ben látogatott először Szentendrére, ahol később letelepedett. 1931-től 1945-ig a Fővárosi Iparostanonc iskolában, 1945-től a Magyar Képzőművészeti Főiskolán az anatómia és a szemléleti látszattan professzora. A Főiskola tanára volt egészen nyugdíjazásáig. Halála után termet neveztek róla el.

## [szerkesztés] Munkássága, művészete

Festészetének korai szakaszában, komor, a fény-árnyék hatásokra épülő ábrázolás mód jellemzi. Párizsi útja, gyökeresen átalakítja látás módját, impresszionista stílusú képeket alkot. 1929-től fokozatosan alakul ki, saját senki másra nem jellemző stílusa. A konstruktivizmus egyfajta sajátos magyar változatát alakította ki. Műveiben egyaránt megjelennek a geometrikus formák és a figurális ábrázolás. A festészet mellett jelentős a grafikai munkássága is. 1960-as években nonfiguratív ábrázolás módra vált. Mozaik képei is jelentősek. Művészetpedagógiai munkássága kiemelkedő, Művészeti anatómia című szakkönyvét, számos nyelvre lefordították és tankönyvként használják.

## [szerkesztés] Kiállítások

### [szerkesztés] Egyéni

- 1925, Ernst Múzeum, Budapest
- 1936, Ernst Múzeum, Budapest
- 1941, Ernst Múzeum, Budapest
- 1932, Tamás Galéria, Budapest
- 1944, Alkotás Művészház, Budapest
- 1947, Művész Galéria, Budapest
- 1957, Nemzeti Szalon, Budapest
- 1964, XXXII. Velencei Biennálé, Velence (Csohány Kálmánnal, Segesdy Györggyel)
- 1966, Ernst Múzeum, Budapest
- 1967, Herman Ottó Múzeum, Miskolc
- 1969, Ferenczy Múzeum, Szentendre
- 1970, Műcsarnok, Budapest
- 1971, Janus Pannonius Múzeum Modern Képtár, Pécs
- 1972, Helikon Galéria, Budapest
- 1975, Hatvani Galéria, Hatvan
- 1975, Magyar Kultúra Háza, Varsó
- 1976, Uitz Terem, Dunaújváros
- 1977, Vörös Kápolna, Balatonboglár
- 1982, Műcsarnok, Budapest
- 1984, Magyar Nemzeti Galéria, Budapest
- 1985, Műcsarnok, Győr
- 1985, Dürer Terem, Gyula
- 1986, Műhely Galéria, Szentendre
- 1987, Erdei Ferenc Művelődési Központ, Kecskemét

### [szerkesztés] Csoportos kiállítások

- 1945, Európai Iskola kiállításai, Budapest
- 1947, Európai Iskola kiállításai, Budapest
- 1966, Exposition de Peinture, Sculpture et Arts Graphiques Hongrois du Xe au XXe siecle, Párizs
- 1968, Ungarische Kunst der Gegenwart, Museum Volkwang, Essen (Német Szövetségi Köztársaság)
- 1969, I. Nürnbergi Biennálé, Nürnberg (Német Szövetségi Köztársaság)
- 1970, II Festival International de Peinture (Nemzetközi festészeti fesztivál), Cagnes-sur-Mer, Franciaország
- 1976, XXXVII. Velencei Biennálé, Velence
- 1980, XXXIX. Velencei Biennálé, Velence

## [szerkesztés] Köztéri művei

- Márványmozaik, 1964, Miskolc, Nehézipari Műszaki Egyetem aulája
- Márványmozaik, 1968, Budapest, Nemzeti Színház
- Márványmozaik, 1970, Szentendre, Művelődési Ház

## [szerkesztés] Díjak

- 1938, Zichy Mihály grafikai díj
- 1954, Kossuth-díj
- 1955, Tornyai-érem
- 1964, Érdemes művész
- 1967, Pro Arte-díj
- 1969, Kiváló művész
- 1983, SZOT-díj
- 1985, Kossuth-díj

## [szerkesztés] Írásai

- Művészeti anatómia, Budapest, 1953
- Ember és drapéria, Budapest 1958
- Forma és tér, Budapest, 1966
- Pályám emlékezete. Sorsom, emlékeim, Új Írás, 1977

## [szerkesztés] Festmények

- Barcsay Jenő művei
- Válogatás műveiből

## [szerkesztés] Hivatkozások

Életrajz

A lap eredeti címe "http://hu.wikipedia.org../../../b/a/r/Barcsay_Jen%C5%91_25e0.html"

Kategória: Magyar festők

##### Views

- Szócikk
- Vitalap
- Aktuális változat

##### Keresés